אלן דה בוטון

אלן דה בוטון (Alain de Botton;
נולד ב-20 בדצמבר 1969) הוא סופר, פילוסוף ומסאי אנגלי ממוצא יהודי-שווייצרי.

==ביוגרפיה==
דה בוטון נולד בציריך שבשווייץ לגילברט דה בוטון, יהודי-ספרדי יליד מצרים, ולאימו, ז'קלין בורגואר, יהודיה אשכנזיה שנולדה בשווייץ. הוא מתגורר באנגליה מאז גיל שמונה. סבו היה פעיל ציוני במצרים, וסבתו הייתה העיתונאית יולנדה הארמר, והוא צאצא לרב אברהם די בוטון. אל שווייץ הגיע אביו לאחר שגורש ממצרים בשנות ה-50 של המאה ה-20 יחד עם שאר יהודי המדינה.

דה בוטון סיים בהצטיינות יתרה לימודי היסטוריה באוניברסיטת קיימברידג'.

שלושת ספריו הראשונים היו רומנים שבלט בהם מרכיב הניתוח השיטתי של הדמויות ומעשיות מנקודת מבט קרה-לכאורה בניסיון לאובייקטיביות פילוסופית. לאחר מכן הוא עבר לכתוב ספרי מסות בנושאים פילוסופיים, אבל לרוב בשפה פשוטה שנועדה לכלל ציבור הקוראים, ועל כך זכה לדברי שבח וביקורת כאחד. בבריטניה נעשו גם מספר סדרות טלוויזיה על פי כמה מספריו. בספריו האחרונים הוא עוסק בנושאים חברתיים ומעמדיים. דה בוטון כותב בקביעות עבור עיתונים באנגליה. כאתאיסט בוטון מבקר את האתאיזם האנטיתאיסטי.

==ספריו שתורגמו לעברית==
* חיבורים של אהבה (Essays in Love) (תרגום: סמדר שיר, ידיעות אחרונות, ספרי חמד, 1995). סיפור אהבתם של שני צעירים בלונדון, הסוטה באופן סדיר לדיונים צדדיים בנושאי אהבה, מוות, פילוסופיה ומין.
* תענוגות וייסורים (The Romantic Movement) (תרגום: ירון פריד, ידיעות אחרונות, ספרי חמד, 1999).
* איך פרוסט יכול לשנות את חייך (How Proust Can Change Your Life) (תרגום: עדי יתום, ידיעות אחרונות, ספרי חמד, 2001). הספר הוא מעין ביוגרפיה קלילה של מרסל פרוסט ובה הדגמות כיצד משנתו של פרוסט (כפי שהיא מתבטאת ביצירתו הגדולה בעקבות הזמן האבוד ובמכתביו) רלוונטית לימינו. 
* פילוסופיה - מדריך לאושר (תרגום: לי שיר, ידיעות אחרונות, ספרי חמד, 2004), נקרא במקור The Consolations of Philosophy, על שם החיבור "נחמת הפילוסופיה" מאת בואתיוס (השם העברי של הספר הוא שמה של סדרת הטלוויזיה של ה-BBC המבוססת עליו). בספר בוחן דה בוטון את דמותם ומשנתם של סוקרטס, סנקה, אפיקורוס, מישל דה מונטן, ניטשה ושופנהאואר ומדגים כיצד הפילוסופיה שלהם יכולה להקל על מצוקותינו וחרדותינו, ומציעה תנחומים לבעיות של אי-פופולריות, מחסור בכסף, חוסר מזל באהבה ובכלל, אי-הצטיינות וכו'.
* סטטוס (Status Anxiety) (תרגום: מיכל קירזנר, משכל, 2006). הספר דן בחרדה אוניברסלית כמעט, ביחס למה שחושבים עלינו אנשים אחרים וביחס לתחושת מעמדנו החברתי. המסה בוחנת את הצורך העז לאהבתם והערכתם של אחרים, וכיצד הוא מעצב את חיינו.
* איך לחשוב אחרת על סקס (תרגום: ניצן לפידות, מודן, 2013)..

==ספרים אחרים==
* Kiss and Tell. רומן, 1995.
* The Art of Travel. מסות, 2002. ספר הבוחן את המשמעויות והמניעים העומדים מאחורי תאוות הנסיעה של בני האדם, תוך עיון ביצירותיהם וחייהם של ז'וריס-קרל הויסמנס, אלכסנדר פון הומבולדט, וורדסוורת, ג'ון רסקין, אדוארד הופר ואחרים.
* The Architecture of Happiness, 2006. מסה על חשיבותה של הארכיטקטורה בחייהם של בני האדם.
* The Pleasures and Sorrows of Work, 2009. סקירה מצולמת של עשרה מקצועות ועבודות, כולל לוגיסטיקה, הנדסת טילים, ציור ושיווק עוגיות.
* Religion for Atheists: A non-believer's guide to the uses of religion, 2012. מסה על טקסים ומנהגים דתיים שיש להם ערך פסיכולוגי וחברתי גם עבור מי שאינו מאמין.
* The Course of Love. רומן, 2016.

== קישורים חיצוניים ==

* 

* 
* שלומציון קינן, [http://blogs.bananot.co.il/29/?p=1 ריאיון עם אלן דה-בוטון], "בננות Blogs", פורסם במקור במוסף "הארץ" 2007
* אריק גלסנר, [https://arikglasner.wordpress.com/2013/08/09/%D7%A2%D7%9C-%D7%90%D7%99%D7%9A-%D7%9C%D7%97%D7%A9%D7%95%D7%91-%D7%90%D7%97%D7%A8%D7%AA-%D7%A2%D7%9C-%D7%A1%D7%A7%D7%A1-%D7%A9%D7%9C-%D7%90%D7%9C%D7%9F-%D7%93%D7%94-%D7%91%D7%95%D7%98%D7%95%D7%9F/ על "איך לחשוב אחרת על סקס", של אלן דה בוטון], המדור לספרות ב"7 לילות" ב"ידיעות אחרונות", 9 באוגוסט 2013
* 	
* [https://web.archive.org/web/20130613223958/http://www.ted.com/talks/lang/he/alain_de_botton_a_kinder_gentler_philosophy_of_success.html הרצאת TED על משמעות עדינה ונחמדה יותר למושג "הצלחה"] 
* <small>(אפשר לבחור להציג כתוביות בעברית, בלחיצה על הגדרות(גלגל שיניים) ואז subtitles)</small>
* 
* [https://web.archive.org/web/20120229010021/http://www.ted.com/talks/lang/he/alain_de_botton_atheism_2_0.html הרצאת TED על אתאיזם ומה צריך לשפר בו] 
* [https://web.archive.org/web/20120420191317/http://ww3.tvo.org/video/175688/alain-de-botton-religion-atheists שיחה ב-TVO על לימוד מתוך הדת עבור אתאיסטים] 
* 

==הערות שוליים==

קטגוריה:סופרים בריטים
קטגוריה:לונדון: אישים
קטגוריה:סופרים יהודים שווייצרים
קטגוריה:סופרים יהודים בריטים
קטגוריה:אתאיסטים יהודים
קטגוריה:חברי האגודה המלכותית לספרות
קטגוריה:אתאיסטים בריטים
קטגוריה:פילוסופים אתאיסטים
קטגוריה:בוגרי קינגס קולג' לונדון
קטגוריה:בוגרי בית הספר הארו
קטגוריה:אנגלים ממוצא שווייצרי
קטגוריה:אנגלים ממוצא מצרי
קטגוריה:זוכי פרס שארל ויון למסאות אירופית
קטגוריה:שווייצרים שנולדו ב-1969
קטגוריה:פילוסופים של המיניות